stanford-oval/wikipedia huggingface dataset:
סילבסטרה וארלה
תארים > קבוצתיים

ליגת העל הפורטוגזית (3) - 2010/2011, 2011/2012, 2012/2013
הגביע הפורטוגזי (2) - 2009/2010, 2010/2011
הליגה האירופית (1) - 2010/2011
הסופר קאפ הפורטוגזי (5) - 2009, 2010, 2011, 2012, 2013
הערות שוליים

↑  1:2 לסיטי מול פורטו. 0:2 ליונייטד על אייאקס, באתר ערוץ הספורט, 17 בפברואר 2012
| נבחרת פורטוגל – יורו 2012 |
| --- | --- | --- |
|  1 אדוארדו •  2 אלווש •  3 פפה •  4 ולוזו •  5 קונטראו •  6 קוסטודיו קסטרו •  7 רונאלדו •  8 מאוטיניו •  9 אלמיידה •  10 קווארסמה •   11 אוליביירה •  12 פטריסיו • 13 קושטה •  14 רולאנדו • 15 מיקאל • 16 מיירלש • 17 נאני • 18 וארלה • 19 לופס • 20 ויאנה • 21 פריירה • 22 בטו • 23 פושטיגה • מאמן: בנטו |  1 אדוארדו •  2 אלווש •  3 פפה •  4 ולוזו •  5 קונטראו •  6 קוסטודיו קסטרו •  7 רונאלדו •  8 מאוטיניו •  9 אלמיידה •  10 קווארסמה •   11 אוליביירה •  12 פטריסיו • 13 קושטה •  14 רולאנדו • 15 מיקאל • 16 מיירלש • 17 נאני • 18 וארלה • 19 לופס • 20 ויאנה • 21 פריירה • 22 בטו • 23 פושטיגה • מאמן: בנטו | פורטוגל |
| נבחרת פורטוגל – מונדיאל 2014 |
| --- | --- | --- |
|  1 אדוארדו •  2 אלווש •  3 פפה •  4 ולוזו •  5 קונטראו •  6 קרבאליו •  7 רונאלדו •  8 מאוטיניו •  9 ה. אלמיידה •  10 וייריניה •   11 אדר •  12 פטריסיו • 13 קושטה •  14 נטו • 15 רפא • 16 מיירלש • 17 נאני • 18 וארלה • 19 א. אלמיידה • 20 אמורים • 21 פריירה • 22 בטו • 23 פושטיגה • מאמן: בנטו |  1 אדוארדו •  2 אלווש •  3 פפה •  4 ולוזו •  5 קונטראו •  6 קרבאליו •  7 רונאלדו •  8 מאוטיניו •  9 ה. אלמיידה •  10 וייריניה •   11 אדר •  12 פטריסיו • 13 קושטה •  14 נטו • 15 רפא • 16 מיירלש • 17 נאני • 18 וארלה • 19 א. אלמיידה • 20 אמורים • 21 פריירה • 22 בטו • 23 פושטיגה • מאמן: בנטו | פורטוגל |
סירונה

אתרים בהם התגלו כתובות, פסלים או מקדשים לאלה סירונה.
סירונה (Sirona, ‏Thirona או Đirona - נהגה "צירונה") הייתה אלה במיתולוגיה הקלטית שפולחנה היה נפוץ במרכז ובמזרח גאליה ולאורך נהר הדנובה. האלה נחשבה לאלת המעיינות החמים. פסליה ותגליפה לוו בעיקר בזאבים וילדים.
במספר מקדשים היא זוהתה כזוגתו של האל אפולו גראנוס או אפולו בורוו.
מקדשה העיקרי היה בטרוורי שבעמק הנהר מוזל.
מקור שמה במילה הגאלית "סטר" משמעה "כוכב".
ברחבי גאליה (צרפת של ימינו) התגלו כתובות רבות ופסלים המוקדשים לאלה. לא התגלו מקדשים לאלה בבריטניה.
תיאור האלה

באלזי שבגרמניה התגלה תגליף אבן בו מתוארת האלה כלובשת גלימה ארוכה, ואוחזת בידה הימנית כד שתייה פולחני (פטרה - patera) ובידה השמאלית שרביט.
פסל האלה שהתגלה בהוכשיד מתאר את האלה כמחזיקה בידה קערה מלאה ביצים, ונחש אורך מתפתל סביב זרועה. בפסל זה לובשת האלה גלימה ולראשה עטרה שבמרכזה כוכב (מקור שמה).
פסל האלה שהתגלה במאליין שבקוט-ד'אור משנת 280 לפנה"ס לערך מתאר את האלה כעירומה למחצה, ונחש מתפתל סביב זרועה השמאלית - מוטיב המסמל את היותה אלת הרפואה.
בויין-אן-ואל התגלה עמוד מרובע ועליו ארבעה תגליפים המייצגים את סירונה, אפולו, מינרווה והרקולס. בתגליף זה מתוארת האלה כלובשת שמלה ארוכה ולראשה עטרה. בידה השמאלית היא אוחזת קרן שפע ובידה הימנית פטרה (כד טקסי) ממנו היא משקה נחש מתפתל.
מקדשים

בחפירות ארכאולוגיות התגלו מספר מקדשים של האלה. מקדשים אלה כללו חדר פנימי ואכסדרה חיצונית. מקדשים אלה נבנו לרוב ליד מעיינות חמים או בארות.
אחד המקדשים התגלה בבודפשט ואחר בווייסבאדן שבהסה. מקדש מרכזי התגלה בהוכשילד - אשר נבנה סביב מעיין ושימש ככל הנראה אתר עלייה לרגל; מקדש זה נהרס בין השנים 250- 270 ולא נבנה מחדש.
אזכורים תרבותיים

האסטרואיד 116 סירונה (אנ') שהתגלה על ידי כריסטיאן היינריך פרידריך פטרס, נקרא על שמה של האלה.
סמסונג גיר

סמסונג גלקסי גיר
סמסונג גלקסי גיר ספורט
סמסונג גיר (באנגלית: Samsung Gear) הם סדרת שעונים חכמים ואוזניות המיוצרים בידי סמסונג אלקטרוניקה, מאז 2013. המכשיר הראשון בסדרה הוא סמסונג גלקסי גיר, שעל הקשתו הוכרז במהלך 2013.
מאז פברואר 2019 מייצרת סמסונג את הסדרה תחת המותג "סמסונג גלקסי". סמסונג שלחה לייצור כ-31 מיליון מכשירים בשנת 2019, בנוסף על 7.4 מיליון אוזניות אלחוטיות.
מוצרים > שעונים

| מכשיר | השקה | מסך | מערכת הפעלה | אחסון פנימי | סוללה |
| --- | --- | --- | --- | --- | --- |
| סמסונג גלקסי גיר | 23 בספטמבר 2013 | 1.63 אינץ' ברזולוציית 320×320 פיקסלים. | אנדרואיד | 4GB | 315 מיליאמפר-שעה |
| סמסונג גלקסי גיר 2 | 22 בפברואר 2014 | 1.63 אינץ' ברזולוציית 320×320 פיקסלים. | טיזן | 4GB | 300 מיליאמפר-שעה |
| סמסונג גלקסי גיר לייב | 25 ביוני 2014 | 1.63 אינץ' ברזולוציית 320×320 פיקסלים. | אנדרואיד | 4GB | 300 מיליאמפר-שעה |
| סמסונג גלקסי גיר S | 7 בנובמבר 2014 | 2.0 אינץ' ברזולוציית 480×360 פיקסלים. | טיזן | 4GB | 300 מיליאמפר-שעה |
| סמסונג גלקסי גיר S2 | 2 באוקטובר 2015 | 1.2 אינץ' ברזולוציית 360×360 פיקסלים. | טיזן | 4GB | 250 מיליאמפר-שעה או 300 מיליאמפר-שעה |
| סמסונג גלקסי גיר S3 | 18 בנובמבר 2016 | 1.3 אינץ' ברזולוציית 360×360 פיקסלים. | טיזן | 4GB | 380 מיליאמפר-שעה |
| סמסונג גלקסי גיר ספורט | 27 באוקטובר 2017 | 1.2 אינץ' ברזולוציית 360×360 פיקסלים. | טיזן | 4GB | 300 מיליאמפר-שעה |
מוצרים > שעוני ספורט

| מכשיר | השקה | מסך | מערכת הפעלה | אחסון פנימי | סוללה |
| --- | --- | --- | --- | --- | --- |
| סמסונג גלקסי גיר פיט | 11 באפריל 2014 | 1.84 אינץ' ברזולוציית 128×432 פיקסלים. | RTOS | 4GB | 200 מיליאמפר-שעה |
| סמסונג גלקסי גיר פיט 2 | 2 ביוני 2016 | 1.5 אינץ' ברזולוציית 219×432 פיקסלים. | טיזן | 4GB | 200 מיליאמפר-שעה |
| סמסונג גלקסי גיר פיט 2 פרו | 26 באוקטובר 2017 | 1.5 אינץ' ברזולוציית 216×432 פיקסלים. | טיזן | 4GB | 200 מיליאמפר-שעה |
מוצרים > אוזניות

| מכשיר | השקה | מיקרופון | אחסון פנימי | סוללה |
| --- | --- | --- | --- | --- |
| סמסונג גלקסי גיר אייקון | 15 ביולי 2016 | 2 לכל ניצן | 4GB | 1.6 שעות |
| סמסונג גלקסי גיר אייקון 2018 | 27 באוקטובר 2017 | 2 לכל ניצן | 3.4GB | 5 שעות |
הערות שוליים

↑  Samsung unveils Galaxy Gear smartwatch with 1.63-inch AMOLED touchscreen, built-in camera, 70 apps, Engadget (באנגלית אמריקאית)
↑  Shipments of Wearable Devices Reach 118.9 Million Units in the Fourth Quarter and 336.5 Million for 2019, According to IDC, IDC: The premier global market intelligence company
↑  Samsung's true wireless headphone sales in 2019 couldn't compete with Apple, Android Central, ‏2020-01-15
סירוס (אי)

| --- | --- |

 נתונים גאוגרפיים
 מיקום:  הים האגאי 
 קואורדינטות:  37°27′N 24°54′E﻿ / ﻿37.45°N 24.9°E﻿ / 37.45; 24.9
 שטח:  102.365 קילומטר רבוע
 אורך:  16 קילומטר
 רוחב:  8 קילומטר
 נתונים מדיניים
 מדינה:  יוון יוון
 אוכלוסייה:  21,507
 אזור זמן:  UTC+2
 עיר ראשית:  ארמופולי
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסירוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןסירוס
 
סירוס (ביוונית: Σύρος) הוא אי בקבוצת האיים הקיקלאדיים שבים האגאי. האי ממוקם 144 ק"מ מדרום-מזרח לאתונה, שטחו 83.6 קמ"ר וחיים בו כ-21,000 תושבים. העיר הגדולה באי, ארמופולי (Ερμούπολη) (אנ'), היא בירת האיים הקיקלאדיים ועיר נמל חשובה בים האגאי. בה נמצא קמפוס אוניברסיטת הים האגאי, נמל תעופה בינלאומי (IATA =‏ JSY; ‏ICAO = ‏LGSO) וכמה קונסוליות של מדינות אירופאיות. העיר השנייה בגדלה, אנו סירוס (Άνω Σύρος) מתנשאת על הר ובראשו מצודה שהוקמה בימי השלטון הוונציאני באי. הרשות המוניציפלית של האי כוללת גם את שני האיים הזעירים הבלתי מיושבים ורוריוסה וגיירוס (Γυάρος) הנמצאים צפונית לו.
היסטוריה

באי קיימים ממצאים מלפני 5,000 שנה, מתקופת הברונזה ביוון העתיקה. שרידים המשויכים לתרבות הקיקלאדית התגלו באתר קסטרי (Καστρί) וזהו אחד המקומות המיושבים העתיקים ביותר שהתגלו באזור יוון.
האי יושב ככל הנראה על ידי הפיניקים ונודע כמקומו של הפילוסוף פרקידס, בן המאה השישית לפנה"ס, מורו של פיתגורס.
במהלך ימי הביניים נכבש האי על ידי סיציליה, האימפריה הערבית, הרפובליקה של ונציה (מ-1204) והאימפריה העות'מאנית (מ-1522).
ב-1522 נכבש האי על ידי ח'יר א-דין ("ברברוסה"), שודד ים, מדינאי ואדמירל עות'מאני שפעל בשירותו של הסולטאן סולימאן המפואר. לאיים הוענק חופש דת והקלות במיסים. בפרט זכתה לתמיכה הכנסייה הקתולית באי. מיקומו האסטרטגי של האי תרם לכך שהוא היה תמיד בסיס ימי מבוצר. תושבי האי, שרובם היו קתולים (בניגוד לתושבי יוון שהיו יוונים-אורתודוקסים) וזכו לאוטונומיה במסגרת האימפריה העות'מאנית, שמרו על נייטרליות בעת מלחמת העצמאות היוונית. עקב השקט היחסי באי, זרמו אליו פליטים יוונים מאסיה הקטנה, כיוס, ספצס ומקומות נוספים. פליטים אלה למעשה בנו את העיר ארמופולי כעיר גדולה.
היסטוריה > בתקופה המודרנית

ב-1829 סופח האי לממלכת יוון. עקב כך גדלה מאוד השפעת הכנסייה יוונית-אורתודוקסית באי. במהלך שנות ה-30 של המאה ה-19 הפכה ארמופולי לעיר בירה, עם סניפי דואר ובנק, מוזיאון, ספרייה, בית משפט השלום, בית ספר ציבורי, מרפאה ועוד. כן הגיעו לאי בעלי ממון שבנו בו בתי קיט ובתי מידות ותרמו להמרצת הכלכלה המנומנמת. ב-1854 הכתה באי מגפת כולרה. עד שנות ה-60 של המאה ה-19 הוקמו בעיר מבני ציבור בסגנון נאו-קלאסי שתוכננו על ידי אדריכלים מגרמניה ומאיטליה ובהם בית העירייה, תיאטרון אפולו, הספרייה המרכזית ובית החולים, כמו גם מספר וילות פרטיות מחוץ לעיר. במקביל התפתח נמלה של העיר והפך לנמל שוקק הכולל גם מרכז מסחרי ותעשייתי מודרני. ב-1856 נוסדה בעיר חברת ספינות הקיטור היוונית (.Hellenic Steamship Co).‏ ב-1861 נוסדה בעיר חברת נאוריו (Νεώριο Σύρου), לתיקון וייצור ספינות (ובהמשך גם ייצרה מכוניות), אחת מחברות התעשייה הוותיקות ביותר ביוון. אולם סירוס וארמופלי לא הצליחו לעמוד בתחרות מול נמלי היבשה הגדולים שהחלו להתפתח במהירות בפטרס ובפרט בפיראוס ולקראת מפנה המאה העשרים האי שקע שוב בנמנום, ושגשוגו היחסי נקטע עקב מלחמות המאה ה-20.
בעוד ארמופולי זכתה לפיתוח מודרני ולאווירה יוונית טיפוסית מוארת ולבנה, הרי שאנו סירוס משמרת אווירה ימי-ביניימית-ונציאנית, עם סמטאות צרות המתפתלות לראש ההר, בתים בגוון אדמה וכנסייה קתולית מרכזית.
מאז שנות ה-80 של המאה ה-20 הפכה כלכלת האי למבוססת תיירות, והוא מציע שירותי תיירות מגוונים וכן מרכז תיירותי, אדמיניסטרטיבי ולוגיסטי לשאר האיים באזור.
הערות שוליים

↑  על קסטרי באתר משרד התרבות של יוון, אודיסאוס
↑  Greek Shipping Miracle: FROM SAIL TO STEAM (1873-1900)
↑  אתר נאוריו
| --- | --- |
בקרת זהויות :  NLI: 987007529601405171  BnF: cb12566999c (data)  GND: 4077464-8  LCCN: sh86006789  MusicBrainz: 2efc4501-de18-41ca-ba1e-bd2017ecf485  NKC: xx0130809  VIAF: 173421127   WorldCat (עם VIAF): 173421127
עד כדי (מתמטיקה)

במתמטיקה, לביטוי עד כדי יש מובן של ציון חלק מהמאפיינים של גודל או אובייקט, תוך שמאפיינים אחרים מוזנחים בכוונה. בהקשר למאפיין האחרון, שני מספרים ממשיים שווים זה לזה עד כדי סימן, אם הם שווים זה לזה בערכם המוחלט: מספר ממשי נקבע על ידי גודלו והסימן שלו, ושוויון "עד כדי סימן" פירושו שוויון למעט, אולי, במרכיב הסימן.
באופן כללי יותר המושג מאפשר לשייך שני עצמים לאותה מחלקת שקילות, כאשר יחס השקילות מצוין במפורש או במשתמע. "יש שדה סופי אחד מגודל 16, עד כדי איזומורפיזם" - אין פירושו של דבר שכל השדות בגודל 16 שווים זה לזה, אלא שהם איזומורפיים זה לזה. המשפט היסודי של האריתמטיקה קובע שלכל מספר טבעי יש פירוק יחיד לגורמים ראשוניים, עד כדי סדר הגורמים.
כדוגמה נוספת, הדיסקרימיננטה של תבנית ריבועית המוגדרת מעל שדה  F היא איבר של השדה, "עד כדי ריבועים" (או: עד-כדי כפל בריבוע). הדיסקרימיננטה איננה איבר מוגדר היטב של החבורה הכפלית  \ F^{\times }, אלא של חבורת המנה  \ F^{\times }/(F^{\times })^{2}.
במדעים הניסויים מעוניינים פעמים רבות בחישוב הפתרון "עד כדי סדר גודל", כלומר, עד לשגיאה של פי עשרה לכל כיוון. למשל: רדיוס גרעין האורניום (השווה ל- 8\cdot 10^{-15}m) הוא "  \ 10^{-14}m עד כדי סדר גודל". כך למשל, בניסוי רתרפורד נמצא שרדיוס גרעין אטום הזהב הוא  \ 10^{-15} עד כדי סדר גודל, ונתון לא-מדויק זה הספיק כדי להפריך את מודל עוגת הצימוקים של תומסון.
כמו כן, משתמשים בביטוי כשמציגים נוסחה בה חסרים מקדמים קבועים. המטרה היא להראות במה תלוי הגודל המבוקש ולא לחשב אותו בדיוק. לדוגמה: נפח של כדור הוא רדיוסו בשלישית עד כדי קבוע (  \ V\sim R^{3} והקבוע הוא  \ 4\pi /3). 

עוד דוגמה:  U\sim A^{2}. האנרגיה הכוללת האגורה במתנד הרמוני פרופורציונית לאמפליטודת התנודות בריבוע עד כדי פקטור  {\frac {1}{2}}k (כאשר  k הוא קבוע הקפיץ).
סירופ

| --- | --- |

 
 מאכלים
 סוג:  משקה, רכיב קולינרי, תרכיז, נוזל סמיך, רוטב לתיבול 
 מרכיבים עיקריים:  סוכר, מים, חומרי ריח 
 
בבישול, סִירוּפְּ (בלטינית: Sirupus; באנגלית: Syrup; במקור מערבית שראב شراب =משקה), או בעברית שִׁירוֹב הוא נוזל צמיג עבה, המכיל כמות גדולה של סוכרים מומסים, שאינו נוטה להתגבש. הצמיגות נובעת מקשרי מימן מרובים בין הסוכר המומס, שלו קבוצות הידרוקסיל (OH) מרובות, ובין המים.
נהוג לכנות בשם סירופ כל נוזל שיורי צמיג המכיל בתמיסה חומרים שאינם רק סוכרים.
סירופ ברוקחות

תרופות מסוימות נלקחות כשהן מהולות בסירופ. לעיתים משום שהאדם שלוקח את התרופה אינו מסוגל לקחת את התרופה בצורה של גלולות או כמוסות, עקב גילו הצעיר או עקב בעיות פיזיולוגיות או פסיכולוגיות שמונעות ממנו נטילת כדורים. לעיתים זוהי צורת התרופה היעילה יותר כדוגמת סירופ נגד שיעול.
הסירופ שבשימוש כבסיס לתרופות מורכב מתמיסה מרוכזת או רוויה של סוכר טהור במים מזוקקים. על פי הפרמקופיאה (ספר הכנת התרופות) הבריטית מכינים סירופ פשוט syrup simple BP על ידי המסת קילוגרם אחד של סוכר מנופה ב 500 סמ"ק של מים מזוקקים, והוספת מים מזוקקים רותחים עד למשקל כולל של 1.5 קילוגרם. המשקל הסגולי של הסירופ צריך להיות 1.33. זוהי תמיסה של 66° בריקס (אחוז החומר היבש בנוזל, מסומן °Bx). קיימים סירופים פשוטים נוספים, למשל syrup simple NF המרוכז יותר מהסירופ BP.
את הטעמים לסירופ נוהגים להוסיף על ידי הוספת חומרי טעם לסירופ הפשוט. לדוגמה, את הסירופ הקרוי syrupus aromaticus מייצרים על ידי הוספת כמויות מסוימות של תמצית תפוז וקינמון לסירופ הפשוט.
תרופות רבות קיימות באופן מסחרי רק בצורת טבליות או קפסולות, וזאת משום שלחברות התרופות אין סיבה כלכלית לפתח אותן בסירופ. הכנת סירופ של תרופות שאינן קימות בצורת מתן זו באופן מסחרי נעשה בבית מרקחת על ידי רוקח מומחה (באנגלית compounding pharmacist). בתכנון הכנת סירופ יש לבחון את יציבות התרופה בנוזל הסירופ, האפשרות להרחפת או המסת התרופה בנוזל באופן אחיד (הומוגני) ושימוש בחומרים משמרים. במקרים פשוטים מכינים את הסירופ הרפואי על ידי הוספת התרופה או המסתה בסירופ פשוט, במקרים אחרים יש להתאים את חומציות הנוזל, להוסיף חומרי הרטבה, חומרים מרחיפים וחומרים משמרים.
סירופ לבישול ואכילה

דבש – סירופ שנוצר על ידי דבורת הדבש מצוף פרחים בעזרת שימוש באמצעים כימיים (אנזימים) ומכניים (אידוי המים בעזרת נפנוף כנפיים מהיר).
סילאן – סירופ המופק ממיצוי פרי התמר. את הסילאן מייצרים על ידי בישול התמרים וסחיטתם. מרקמו נוזלי, דומה לזה של דבש, אולם טעמו עדין ומתון יותר.
סירופ זהוב – מתקבל כתוצר לוואי של זקוק סוכר גבישי טהור. הסוג הידוע ביותר הוא "Lyle's Golden Syrup".
דבשה – סירופ המתקבל בשלב אחר של זיקוק סוכר גבישי טהור. הדבשה והסירופ הזהוב מזכירים דבש בצבעם ובטעמם ומהווים תחליף דבש לטבעונים.
סירופ תירס – סירופ שמיוצר מתירס ומכיל בעיקר גלוקוזה. נהוג להמתיק בעזרתו משקאות קלים, מיצים, גלידה, לחם מחיטה מלאה ועוד. צורתו הנוזלית שומרת על לחות המזון ומונעת קלקול. באזורים רבים בארצות הברית הוא זול יותר מסוכר בשל מדיניות סובסידיות מכוונת של ממשלת ארצות הברית מצד אחד ומכסים על סוכר מצד שני.
סירופ מייפל – סירופ המיוצר משרף עץ האדר (Maple). ניתן להפיק את הסירופ מרוב מיני עצי האדר, אך המינים המתאימים ביותר הם: אדר הסוכר (Acer saccharum) ואדר שחור (Acer nigrum). את השרף נוהגים לאסוף ואז לזקק בהרתחה. הסירופ פופולרי כתוספת לפנקייק ולוופל אמריקני.
סירופ שוקולד – סירופ המבוסס על סירופ תירס, בתוספת קקאו, צבעי מאכל וחומרי טעם וריח הנותנים לו טעם וניחוח של שוקולד.
גרנדין – מיוצר על ידי סחיטה וסינון של רימונים ובישול עם סוכר. הסירופ הידוע גם כסירופ גרנדין מקובל כמרכיב בקוקטיילים. כדוגמת ה"טקילה סאנריז".
מונין – מותג סירופ במגוון של מעל 100 טעמים, משמש כמרכיב בקוקטיילים.
הערות שוליים

↑  שִׁירוֹב, באתר האקדמיה ללשון העברית
| --- | --- |
בקרת זהויות :  NLI: 987007556049305171  BnF: cb11933272m (data)  GND: 4121673-8  LCCN: sh85131730  NKC: ph211262 
סירופ לשיעול
בקבוק סירופ מייפל
סלמנדרות

| סלמנדרות |
| --- | --- |
 Salamandra salamandra
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות
שם מדעי
 Salamandroidea ‏פיטזינגר, 1826

סלמנדרות (שם מדעי: Salamandroidea) היא תת-סדרה בסדרת בעלי זנב והיא הגדולה מבין 3 תת-הסדרות.
קבוצת סלמנדרות זו מכילה את רוב מיני הסלמנדרות והמינים המוכרים והנפוצים יותר. חבריה נפוצים בכל האזורים הלחים בעולם, למעט באנטארקטיקה, מדבר סהרה ואוקיאניה.
מינים אלה בעלי לסתות תחתונות גדולות והם מתרבים ברבייה פנימית, כשחלקם מטילי ביצים בתוך המים וחלקם משריצים צאצאים חיים. הם בעלי גוף רך ולעיתים גם ארסי ואינם מכוסי קוצים (למעט כמה מינים של טריטונים). דו-חיים אלה הם ברובם הגדול טורפים הצדים חסרי חוליות או אף חולייתנים קטנים. הם תופסים את הטרף עם הלשון הארוכה והדביקה שלהם.
חלק מהמינים מוצלחים בחיים במים ואינם צריכים ריאות, אלא נושמים דרך העור. אחרים חיים הן במים והן ביבשה.
מיון

תת-סדרת סלמנדרות (Salamandroidea)
משפחה סלמנדרות חפרפרת (Ambystomatidae)
סוג סלמנדרת חפרפרת (Ambystoma)
משפחה אמפימויים (Amphiumidae)
סוג אמפיומה (Amphiuma)
משפחה דיכמפטודוניים (Dicamptodontidae)
סוג דיכמפטודון (Dicamptodon)
משפחה פלתודוניים (Plethodontidae)
משפחה פרוטיאוסיים (Proteidae)
משפחה סלמנדרות אולימפיות (Rhyacotritonidae)
סוג סלמנדרה אולימפית (Rhyacotriton)
משפחה סלמנדריים (Salamandridae)
גלריה

Rhyacotriton variegatus
Ambystoma maculatum
Hemidactylium scutatum
Lissotriton vulgaris
נמל התעופה ז'שוב

נמל התעופה ז'שוב - יאסיונקה (באנגלית: Rzeszów–Jasionka Airport; בפולנית: Port Lotniczy Rzeszów-Jasionka) הוא נמל תעופה בינלאומי קטן, הממוקם כ-10 ק"מ ממרכז העיר ז'שוב בפולין.
הנמל הוא נמל התעופה השמיני בעומסו בפולין, ומשמש טיסות טראנס אטלנטיות לניוארק. נמל זה הוא הנמל האירופי הקטן ביותר[דרושה הבהרה] אשר מבוצעות בו טיסות מעבר ליבשת.
כמו כן הנמל משמש את העולים לקבר הרב אלימלך מליז'ענסק מדי שנה.
היסטוריה

הנמל נפתח לתנועה מסחרית ב-30 בנובמבר 1945 בעיקר לטיסות פנימיות. בשנת 1949 שופץ ונבנה מחדש.
חברת לוט מפעילה טיסות מהנמל לנמל התעופה הבינלאומי ניוארק ליברטי.
מתקני הנמל

נמל התעופה ז'שוב - יאסיונקה, הממוקם במרחק של כ-7.8 ק"מ מצפון לעיר ז'שוב, מכיל את מסלול הטיסה השלישי באורכו בפולין: 3,200 מ' × 45 מ' (10,499 רגל × 148 רגל).
טיסות לישראל

חברת לוט הפעילה טיסה שבועית מהנמל התעופה לנתב"ג, הקו נסגר בנובמבר 2019.
סטטיסטיקה

|  | נוסעים | תנועות מטוסים |  |
| --- | --- | --- | --- |
| 2007 | 279,996 | 612 |  |
| 2008 | 323,838 | 9,662 |  |
| 2009 | 383,184 | 8,806 |  |
| 2010 | 454,203 | 10,919 |  |
| 2011 | 491,325 | 12,357 |  |
| 2012 | 564,992 | 12,355 |  |
| 2013 | 589,920 | 13,508 |  |
| 2014 | 601,070 | 10,656 |  |
| 2015 | 645,214 | 13,723 |  |
| 2016 | 664,068 | 12,629 |  |
| 2017 | 693,564 | 14,274 |  |
מקור: Jasionka w Rzeszowie

רחבת חניה בנמל התעופה
פנים הטרמינל
סמסונג גלקסי A02s

| --- | --- |

 מידע כללי
 סוג:  דגם 
 יצרן:  סמסונג אלקטרוניקה
 תאריך הפצה:  4 בינואר 2021
 סדרה:  Samsung Galaxy A series 
 הקודם בסדרה:  סמסונג גלקסי A01 
 הבא בסדרה:  Samsung Galaxy A03s 
 מידע טכני
 מערכת הפעלה:  אנדרואיד 11
 מעבד:  Octa-core 1.8 GHz Cortex-A53
 נפח אחסון:  32 או 64 ג'יגה בייט
 זיכרון:  2 או 3 או 4 ג'יגה בייט RAM
 מסך:  6.5 אינץ'
 סוללה:  סוללת ליתיום-יון, 5000 מיליאמפר-שעה
 מידות
 רוחב:  75.9 מ"מ
 גובה:  164.2 מ"מ
 עובי:  9.1 מ"מ
 משקל:  196 גרם
 צורה:  מלבן עם פינות מעוגלות
 
סמסונג גלקסי A02s (באנגלית: Samsung Galaxy A02s) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-24 בנובמבר 2020, והושק ב-4 בינואר 2021. הוא יורשו של סמסונג גלקסי A01.
מפרט > חומרה

המכשיר מצויד במסך מגע קיבולי מסוג "PLS TFT" בגודל 6.5 אינץ', וברזולוציית 720×1600 פיקסלים.
המכשיר מופעל על ידי מעבד בעל שמונה ליבות, בתדר עבודה של 1.8 ג'יגה הרץ. במכשיר ישנה מערכת על שבב מדגם SDM450 Snapdragon 450 מתוצרת קוואלקום עם תהליך 14 ננומטר. למכשיר אחסון פנימי בנפח 32 או 64 ג'יגה בייט, שניתן להרחיבו באמצעות כרטיס MicroSD עד ל-512 ג'יגה בייט. למכשיר יש זיכרון RAM בנפח 2 או 3 או 4 ג'יגה בייט. כמו כן, המכשיר מופעל על ידי סוללת ליתיום-יון, בקיבולת 5000 מיליאמפר-שעה. שאינה ניתנת להסרה, במתח טעינה מהירה בת 15 וואט.
מפרט > חומרה > מצלמה

המכשיר מצויד במערך בעל שלושה מצלמות אחוריות, ומצלמה אחת קדמית, הכולל: המצלמה הראשית היא עדשה רחבה ברזולוציה 13 מגה פיקסל; זוג חיישנים לצילום עומק ברזולוציה 2 מגה פיקסל; כמו כן, למכשיר ישנה מצלמה קדמית לצילום סלפי ברזולוציה 5 מגה פיקסל. המצלמה הראשית יכולה להקליט וידאו עד 1080p ב-30 פריימים לשנייה.
מפרט > תוכנה

המכשיר הושק כשמותקנת עליו מערכת ההפעלה אנדרואיד 10 בממשק המותאם של סמסונג - One UI 2.0.
המכשיר עודכן בעדכון תוכנה לגרסה 11 לממשק המותאם של סמסונג - One UI 3.0.
המכשיר עודכן בגרסת קושחה והוא כולל את תיקון האבטחה של אוגוסט 2021.
הערות שוליים

↑  טלפון סלולרי Samsung Galaxy A02s SM-A025F 32GB סמסונג - זאפ, באתר Zap
↑  Samsung Galaxy A02s specs, Phone Arena (באנגלית אמריקאית)
↑  Samsung Galaxy A02s gets the August 2021 security update - SamMobile, www-sammobile-com.cdn.ampproject.org
סלמנדרת מערות טקסנית

| סלמנדרת מערות טקסנית |
| --- | --- |
 
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: בעלי זנב
תת־סדרה:: סלמנדרות
משפחה:: פלתודוניים
סוג:: Eurycea
מין:: סלמנדרת מערות טקסנית
שם מדעי
 Eurycea rathbuni ‏שטיינגר, 1896

סלמנדרת מערות טקסנית (שם מדעי: Eurycea rathbuni) היא מין של דו-חיים משפחת הפלתודוניים המצוי במערות ספורות ברחבי טקסס, ארצות הברית. לסלמנדרה זו מצב שימור פגיע.
לסלמנדרת המערות הטקסנית קיים תת-סוג בשם סלמנדרת מערות המפל (Cascade Caverns Salamandra, שם מדעי: Eurycea latitans ).
מאפיינים

זוהי סלמנדרה קטנה שאורכה 13 ס"מ בלבד והיא חסרת צבע, איבריה חיוורים, היא עיוורת ובעלת זימים אדומים העוזרים לה לסנן חמצן מהמים הדלילים של המערה. על גופה חיישנים יעילים הקולטים כל תנועה קטנה במים וכך היא מאתרת את טרפה. היא ניזונה מחסילונים עיוורים, חלזונות ואמפיפודים שהיא שואבת לגרונה כשהם קרובים אליה.
הסלמנדרה נמצאה בכמה חלקים בטקסס כמו בסמוך לעיר San Marcos. הסלמנדרה אינה יכולה לצאת כלל מהמערה והיא טרוגלוביטית מובהקת.
הערות שוליים

↑  סלמנדרת מערות טקסנית באתר הרשימה האדומה של IUCN
סמסונג גלקסי 5

| --- | --- |


 מידע כללי
 סוג:  דגם של טלפון חכם 
 יצרן:  סמסונג אלקטרוניקה 
 תאריך הפצה:  15 ביוני 2010 
 סדרה:  סמסונג גלקסי 
 הבא בסדרה:  Samsung Galaxy Mini 
 מידע טכני
 מערכת הפעלה:  אנדרואיד 
 מידות
 אתר רשמי
 
סמסונג גלקסי 5, (נקרא גם Samsung GT-I5500, Samsung GT-I5503, Samsung GT-I5510M, Samsung Galaxy Europa, Samsung Galaxy 550, Samsung Corby Smartphone ו־Samsung Corby Android בכמה מדינות), הוא טלפון חכם. הוא משתמש במערכת ההפעלה אנדרואיד עם קוד פתוח. הוא הוכרז ב־15 ביוני 2010.
מפרט

גודל הטלפון הוא 108 מילימטרים (4.3 אינץ') x‏ 56 מילימטרים (2.2 אינץ') x‏ 12.3 מילימטרים (0.48 אינץ'). הוא נשלח עם מערכת הפעלה אנדרואיד אקלר 2.1 (או 2.2 FroYo) ותומך בפרוטוקול הטלפוניה הסלולרית HSDPA‏ ("3.5G") במהירות 7.2 מגה בייט / שניות. ממשק המשתמש כולל מסך מגע קיבולי אך אינו תומך בריבוי מגע כפי שנמצא בסמארטפונים מתקדמים. מסך ה־2.8 אינץ' (71 מילימטרים) תומך ברזולוציית QVGA‏ (240 x‏ 320 פיקסלים) עם עומק צבע של 16M. תכונות התקשורת כוללות Bluetooth,‏ 3G,‏ Wi-Fi ו־A-GPS.
אנדרואיד

כאשר יצא במקור, הטלפון הגיע עם אנדרואיד 2.1 כמערכת ההפעלה המותקנת מראש. נכון לאוגוסט 2011, רוב הטלפונים מועברים באמצעות אנדרואיד 2.2 FroYo. ספקים מסוימים מאפשרים עדכון מ־Android 2.1 ל־2.2 דרך חבילת התוכנה של Samsung Kies, המצורפת לטלפון. FroYo הביא לטלפון הרבה תכונות חדשות, כולל חיוג קולי.
ראו גם

סמסונג גלקסי S
Tab Galaxy Galaxy
הערות שוליים

↑  Haselton, Todd (15 ביוני 2010). "Samsung outs i5500 Galaxy 5 Android smartphone". MobileBurn.com. אורכב מ-המקור ב-30 בספטמבר 2011. {{cite web}}:  (עזרה)
↑  Westaway, Luke (4 באוקטובר 2010). "Samsung Galaxy Europa GT-i5500 review". CNET. CBS Interactive Ltd. אורכב מ-המקור ב-25 בדצמבר 2012. {{cite web}}:  (עזרה)
סמסונג גלקסי A01 ליבה

| --- | --- |

 מידע כללי
 יצרן:  סמסונג אלקטרוניקה
 תאריך הפצה:  6 באוגוסט 2020
 מידע טכני
 מערכת הפעלה:  אנדרואיד 10
 מעבד:  מעבד Quad-core 1.5 GHz Cortex-A53
 נפח אחסון:  16 או 32 ג'יגה בייט
 זיכרון:  1 או 2 ג'יגה בייט RAM
 מסך:  5.3 אינץ'
 סוללה:  סוללת ליתיום-יון, 3000 מיליאמפר-שעה
 מידות
 רוחב:  70.9 מ"מ
 גובה:  146.2 מ"מ
 עובי:  8.3 מ"מ
 משקל:  150 גרם
 צורה:  מלבן עם פינות מעוגלות
 
סמסונג גלקסי A01 ליבה (באנגלית: Samsung Galaxy A01 Core) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-21 ביולי 2020, והושק ב-6 באוגוסט 2020. הוא יורשו של סמסונג גלקסי A2 ליבה.
מפרט > חומרה

המכשיר מצויד במסך מגע קיבולי מסוג "PLS TFT" בגודל 5.3 אינץ' וברזולוציית 1480×720 פיקסלים.
המכשיר מופעל על ידי מעבד בעל ארבע ליבות, בתדר עבודה של 1.5 ג'יגה הרץ. במכשיר ישנה מערכת על שבב מדגם MT6739 מתוצרת מדיאטק עם תהליך 28 ננומטר. למכשיר אחסון פנימי בנפח 16 או 32 ג'יגה בייט, שניתן להרחיבו באמצעות כרטיס microSD עד ל-512 ג'יגה בייט. למכשיר יש זיכרון RAM בנפח 1 או 2 ג'יגה בייט. כמו כן, המכשיר מופעל על ידי סוללת ליתיום-יון בקיבולת 3000 מיליאמפר-שעה, שאינה ניתנת להסרה, במתח טעינה בן 5 וואט.
מפרט > חומרה > מצלמה

המכשיר מצויד במערך בעל מצלמה אחת אחורית, ומצלמה אחת קדמית, הכולל: מצלמה ברזולוציה 8 מגה פיקסל המסוגלת להקליט וידאו עד 1080p ב-30 פריימים לשנייה; כמו כן, למכשיר ישנה מצלמה קדמית ברזולוציה 5 מגה פיקסל.
מפרט > תוכנה

המכשיר הושק כשמותקנת עליו אנדרואיד 10 בממשק המותאם של סמסונג - One UI 2.0. המכשיר קיבל רק עדכוני אבטחה עד כה.